ai4bharat/Pralekha huggingface dataset:
ఆర్థిక మంత్రిత్వ శాఖ
రానున్న కేంద్ర బడ్జెట్ 2021-22కు సంబంధించి ప్రీ-బడ్జెట్ సమావేశాలను ముగించిన ఆర్థిక మంత్రి నిర్మలా సీతారామన్
- 15 వర్చువల్ సమావేశాలలో 9 మంది వాటాదారుల సమూహాలకు ప్రాతినిధ్యం వహిస్తున్న 170 మందికి పైగా ఆహ్వానితులు పాల్గొన్నారు
కేంద్ర ఆర్థిక, కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్
రానున్న కేంద్ర బడ్జెట్ 2021-22కు సంబంధించిన ప్రీ-బడ్జెట్ సమావేశాలను ముగించారు. ఈ నెల 14వ తేదీ నుంచి 23వ తేదీ వరకు వర్చువల్ విధానంలో
ఈ సమావేశాలను నిర్వహించారు. బడ్జెట్ రూపకల్పనలో సలహాల కోసం ఈ ప్రీ-బడ్జెట్ సంప్రదింపుల సమావేశాల్ని నిర్వహించారు. దీనికి కేంద్ర మంత్రి నిర్మలా సీతారామన్ అధ్యక్షత వహించారు. షెడ్యూల్ చేసిన 15 సమావేశాలలో 9 మంది వాటాదారుల సమూహాలకు ప్రాతినిధ్యం వహిస్తూ 170 మందికి పైగా ఆహ్వానితులు పాల్గొన్నారు. ఈ సమావేశాల్లో పాల్గొన్న భాగస్వామ్య పక్షాలుగా ఉన్న ఆర్థిక మరియు క్యాపిటల్ మార్కెట్లు; ఆరోగ్యం, విద్య మరియు గ్రామీణాభివృద్ధి; నీరు మరియు పారిశుధ్యం; ట్రేడ్ యూనియన్, కార్మిక సంస్థ; పరిశ్రమ, సేవలు మరియు వాణిజ్యం; మౌలిక రంగ సదుపాయాలు, ఇంధన, వాతావరణ మార్పు విభాగం; వ్యవసాయం, వ్యవసాయ ప్రాసెసింగ్ పరిశ్రమ; పారిశ్రామికవేత్తలు మరియు ఆర్థికవేత్తలు తదితరులు పాల్గొన్నారు. కేంద్ర ఆర్థిక శాఖ, కార్పొరేట్ వ్యవహారాల సహాయ మంత్రి శ్రీ అనురాగ్ సింగ్ ఠాకూర్, ఆర్థిక కార్యదర్శి డాక్టర్ ఎ.బి. పాండే; దీపామ్ విభాగం కార్యదర్శి శ్రీ తుహిన్ కాంతా పాండే; వ్యయశాఖ కార్యదర్శి శ్రీ టి.వి.శోమనాథన్; డీఈఓ కార్యదర్శి శ్రీ తరుణ్ బజాజ్; ముఖ్య ఆర్థిక సలహాదారు శ్రీకృష్ణమూర్తి సుబ్రమణియన్, ఆర్థిక మంత్రిత్వ శాఖ, ఇతర మంత్రిత్వ శాఖలకు చెందిన ఇతర సీనియర్ అధికారులు పాల్గొన్నారు. ఈ సమావేశాలలో భాగంగా పన్ను చెల్లింపుతో సహా వివిధ ఆర్తిక విధానాలు కలిగి ఉన్న పలు విషయాలపై వాటాదారుల సమూహం అనేక సూచనలు చేశాయి; బాండ్ మార్కెట్లు; బీమా; మౌలిక సదుపాయాల వ్యయం; ఆరోగ్యం మరియు విద్య బడ్జెట్; సామాజిక రక్షణ; నైపుణ్యం; నీటి హార్వెస్టింగ్ మరియు పరిరక్షణ; పారిశుధ్యం; ఎంజీఎన్ఆర్ఈజీఏ; ప్రజా పంపిణీ వ్యవస్థ; వ్యాపారం నిర్వహణ సులభతరం; ఉత్పత్తి లింక్డ్ ఇన్వెస్ట్మెంట్ స్కీమ్, ఎగుమతులు; ‘మేడ్ ఇన్ ఇండియా’ ఉత్పత్తుల బ్రాండింగ్, పబ్లిక్ సెక్టార్ డెలివరీ వ్యవస్థ; ఇన్నోవేషన్, గ్రీన్ గ్రోత్; ఇంధన మరియు వాహనాల కాలుష్య రహిత వనరులు తదితరమైన అంశాలపై సూచనలు చేశారు. 2020-21 రెండవ త్రైమాసికంలో కోవిడ్-19 వల్ల ఏర్పడిన ప్రతికూలతను అధిగమించేందుకు ఆర్థిక వృద్ధిలో బలమైన రికవరీకి గాను సర్కారుచర్యలను ఈ సమాశంలో పాల్గొన్న వారు ప్రశంసించారు. కోవిడ్-19 మహమ్మారి ప్రేరిత మరణాలు ప్రతికూల ప్రభావం కనబరుస్తున్నప్పటికీ ఆర్థిక కార్యకలాపాలలో వృద్ధిని కనబరిచిన చాలా కొద్ది దేశాలలో భారతదేశం ఉందని వారు పేర్కొన్నారు. 2021-22 బడ్జెట్ను సిద్ధం చేసేటప్పుడు ఈ సమావేశాలలో పాల్గొన్న భాగస్వామ్య పక్షాల వారి సలహాలను జాగ్రత్తగా పరిశీలిస్తామని హామీ ఇచ్చిన ఆర్థిక మంత్రి శ్రీమతి నిర్మలా సీతారామన్ ఈ సమావేశంలో పాల్గొని తమ విలువైన సలహాలను పంచుకున్నందుకు గాను కృతజ్ఞతలు తెలిపారు.
యువజన వ్యవహారాలు, క్రీడల మంత్రిత్వ శాఖ
ఎస్ఏఐ ఎన్సీఓసీ కోచ్ని రికార్డ్ రన్ కంటే ముందు తన శాంతపరిచారని సదానంద్ కుమార్ ప్రశంసించారు
తౌ దేవి లాల్ స్పోర్ట్స్ కాంప్లెక్స్లో మంగళవారం ఇక్కడ జరిగిన ఖేలో ఇండియా యూత్ గేమ్స్లో పురుషుల 100 మీటర్ల కిరీటంలో పునరావృత విజేతగా నిలిచేందుకు సదానంద్ కుమార్ జార్ఖండ్లోని హజారీబాగ్ జిల్లాలోని చందోల్ బర్కగావ్ గ్రామం నుండి ఆసక్తికరమైన ప్రయాణం చేశారు. అతను 10.63 సెకన్లతో జాతీయ జూనియర్ రికార్డును నెలకొల్పాడు. హజారీబాగ్కు నైరుతి దిశలో 25 కిలోమీటర్ల దూరంలో జన్మించిన అతను గత రెండేళ్లుగా కోల్కతాలోని స్పోర్ట్స్ అథారిటీ ఆఫ్ ఇండియా నేషనల్ సెంటర్ ఆఫ్ ఎక్సలెన్స్లో శిక్షణ పొందుతున్నాడు. అక్టోబరు 5న 19 ఏళ్లు నిండిన సదానంద్ కుమార్ తన తండ్రి తెలియదు. తండ్రి- విజయ్ రజ్వార్.. కుమార్ పుట్టకముందే మరణించాడు - కానీ అతను ట్రాక్లో తన పరుగులతో తల్లిని గర్వపడేలా చేయడం ఖాయం.
స్కూల్ మీట్లో నిర్వహించిన అతను స్ప్రింట్ రేసులో గెలిచాడు. మంచి ఫిజికల్ ఎడ్యుకేషన్ టీచర్ అయిన శ్రీరంజన్ సింగ్ అతన్ని క్రీడలో పాల్గొనేలా ప్రోత్సహించాడు. జార్ఖండ్ స్టేట్ స్పోర్ట్స్ ప్రమోషన్ సొసైటీ అతన్ని హోత్వార్లోని ఒక అకాడమీలో చేర్పించింది. 2016లో, అతను విశాఖపట్నంలో జరిగిన జాతీయ అంతర్-జిల్లా జూనియర్ అథ్లెటిక్స్ మీట్లో హజారీబాగ్ జిల్లాకు ప్రాతినిధ్యం వహించాడు. గౌహతిలో జరిగిన ఖేలో ఇండియా యూత్ గేమ్స్లో విజయం కీలక మలుపు తిరిగింది. అతను హీట్స్లో 10.98 క్లాక్లను ముగించాడు. ఫైనల్లో 10.95 సెకన్లలో స్వర్ణం సాధించాడు. దీంతో కోల్కతాలోని ఎస్ఏఐ నేషనల్ సెంటర్ ఆఫ్ ఎక్సలెన్స్ లో చేరమని అతణ్ని స్పోర్ట్స్ అథారిటీ ఆఫ్ ఇండియా టాలెంట్ స్కౌట్లు కోరారు. “నా కెరీర్ని ముందుకు తీసుకెళ్లేందుకు కోల్కతాలోని ఎస్ఏఐ ఎన్సీఓసీని నేను మరింత మెరుగైన లొకేషన్ని అడగలేకపోయాను. దేని గురించి బాధపడకుండా బాగా శిక్షణ పొందేందుకు ఒక అథ్లెట్ అడగగలిగేవన్నీ నా దగ్గర ఉన్నాయి ”అని అతను చెప్పాడు. "రికవరీతో సహా సరైన శిక్షణను ప్రారంభించడానికి మాకు మంచి స్పోర్ట్స్ సైన్స్ బ్యాకప్ ఉంది, తద్వారా అథ్లెట్లు ప్రతిసారీ తాజాగా ట్రాక్కి తిరిగి వస్తారు" అని కుమార్ వివరించారు. మంగళవారం, సదానంద్ కుమార్ 10.90 సెకన్లతో హీట్స్ తర్వాత భయపడిపోయాడు. గత వారం గుజరాత్లోని నాడియాడ్లో జరిగిన ఫెడరేషన్ కప్ అండర్20 ఛాంపియన్షిప్లో లాగా, ఫైనల్లో అతను నెమ్మదిగా ఆడతాడేమోనని ఆందోళన చెందాడు. "నేను హీట్స్లో 10.78 సెకన్లు, సెమీఫైనల్స్లో 10.84 సెకన్లు నాడియాడ్లో ఫైనల్లో 10.89 సెకన్లు పూర్తి చేశాననే వాస్తవాన్ని విస్మరించడం కష్టం. అంతేకాకుండా, ఇక్కడ కొంతమంది కొత్త అథ్లెట్ల గురించి నాకు ఖచ్చితంగా తెలియదు" అని సదానంద్ కుమార్ చెప్పారు. ఎస్ఏఐ కోచ్ సంజయ్ ఘోష్ నుంచి వచ్చిన పిలుపు అతణ్ని శాంతింపజేసింది. శిక్షణలో అతని పేసీ రిపిటిషన్ల గురించి కోచ్ అతనికి గుర్తు చేశాడు. మెడిటేషన్ సెషన్ ద్వారా మార్గనిర్దేశం చేశాడు. గౌహతిలో అతను గెలిచిన చిత్రాలను రీప్లే చేసేలా చేసాడు. "ఆ సంభాషణ నా ఆత్మవిశ్వాసాన్ని పెంచడానికి సహాయపడింది" అని అతను చెప్పాడు. “పోటీ కంటే సాధన కష్టమని నేను గ్రహించాను. ఇది శిక్షణా పరుగు అని భావించడం ద్వారా ఒత్తిడిని పెంచుకోవద్దని నేను చెప్పాను, ”అని అతను చెప్పాడు. ఖేలో ఇండియా యూత్ గేమ్స్ 100 మీ టైటిల్ను మళ్లీ గెలవడానికి అతని మునుపటి వ్యక్తిగత ఉత్తమ సమయం నుండి 0.15 సెకన్లు షేవ్ ఆఫ్ చేశాడు. అతను ఇప్పుడు సరైన శిక్షణ ద్వారా మరింత మెరుగవగలడనే నమ్మకంతో ఉన్నాడు.
|
ఆరోగ్య, కుటుంబ సంక్షేమ మంత్రిత్వ శాఖ
|
193.45 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.39 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 17,883
గత 24 గంటల్లో నమోదయిన కొత్త కేసులు 2,338
ప్రస్తుత రికవరీ రేటు 98.74%
వారపు పాజిటివిటీ రేటు 0.61%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 193.45 కోట్ల  డోసులను టీకా కార్యక్రమం అధిగమించింది. 2,45,38,123 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.39 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,06,971
|
|
రెండో డోసు
|
|
1,00,40,156
|
|
ముందు జాగ్రత్త డోసు
|
|
52,24,186
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,19,230
|
|
రెండో డోసు
|
|
1,75,84,337
|
|
ముందు జాగ్రత్త డోసు
|
|
87,28,754
|
|
12-14 ఏళ్ల వారు
|
|
మొదటి డోసు
|
|
3,39,15,068
|
|
రెండో డోసు
|
|
1,63,67,244
|
|
15-18 ఏళ్ల వారు
|
|
మొదటి డోసు
|
|
5,94,73,034
|
|
రెండో డోసు
|
|
4,57,29,616
|
|
18-44 ఏళ్ల వారు
|
|
మొదటి డోసు
|
|
55,71,50,684
|
|
రెండో డోసు
|
|
49,00,80,242
|
|
ముందు జాగ్రత్త డోసు
|
|
8,76,672
|
|
45-59 ఏళ్ల వారు
|
|
మొదటి డోసు
|
|
20,32,50,201
|
|
రెండో డోసు
|
|
19,08,64,226
|
|
ముందు జాగ్రత్త డోసు
|
|
14,01,340
|
|
60 ఏళ్లు పైబడినవారు
|
|
మొదటి డోసు
|
|
12,70,90,018
|
|
రెండో డోసు
|
|
11,90,44,191
|
|
ముందు జాగ్రత్త డోసు
|
|
1,88,73,635
|
|
ముందు జాగ్రత్త డోసులు
|
|
3,51,04,587
|
|
మొత్తం డోసులు
|
|
1,93,45,19,805
దేశవ్యాప్త క్రియాశీల కేసుల సంఖ్య 17,883. మొత్తం పాజిటివ్ కేసుల్లో ఇది 0.04 శాతం.
భారతదేశ రికవరీ రేటు 98.74 శాతంగా ఉంది. గత 24 గంటల్లో 2,134 మంది రోగులు కోలుకున్నారు. దీంతో, కోలుకున్న రోగుల సంఖ్య  4,26,15,574 కి పెరిగింది.
గత 24 గంటల్లో 2,338 కొత్త కేసులు నమోదయ్యాయి.
గత 24 గంటల్లో మొత్తం 3,63,883 పరీక్షలు చేశారు. దేశవ్యాప్తంగా ఇప్పటివరకు 85.04 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.61 శాతంగా, రోజువారీ పాజిటివిటీ రేటు 0.64 శాతంగా నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 211.91 కోట్ల డోసులు  అందించారు
గత 24 గంటల్లో 24,70,330 డోసులు అందించారు
దేశవ్యాప్త క్రియాశీల కేసుల సంఖ్య 84,931
మొత్తం కేసుల్లో క్రియాశీల కేసులు 0.19%
ప్రస్తుత రికవరీ రేటు 98.62%
గత 24 గంటల్లో 9,206 మంది కోలుకున్నారు. దీంతో, కోలుకున్నవారి మొత్తం సంఖ్య 4,38,02,993 కు పెరిగింది.
గత 24 గంటల్లో 7,591 కొత్త కేసులు నమోదయ్యాయి.
రోజువారీ పాజిటివిటీ రేటు 4.58%
వారపు పాజిటివిటీ రేటు 2.69%
గత 24 గంటల్లో చేసిన 1,65,751 కొవిడ్ పరీక్షలతో కలిపి ఇప్పటివరకు 88.52 కోట్ల పరీక్షలు చేశారు.
ఆర్థిక మంత్రిత్వ శాఖ
ఆదాయపు పన్ను శాఖ ఇ-ఫైలింగ్ పోర్టల్ పై 29.8 లక్షలకు పైగా ప్రధాన పన్ను ఆడిట్ నివేదికలు  దాఖలు
2022 ఫిబ్రవరి 15 వ తేదీ నాటికి ఆదాయపు పన్ను శాఖ ఇ-ఫైలింగ్ పోర్టల్ లో 29.8 లక్షలకు పైగా ప్రధాన పన్ను ఆడిట్ నివేదికలు  దాఖలు అయ్యాయి. చివరి రోజున, 4.14 లక్షలకు పైగా ప్రధాన పన్ను ఆడిట్ నివేదికలు/ఫారాలు దాఖలు అయ్యాయి.
ప్రధాన చట్టబద్ధమైన ఫారాలు 29.8 లక్షలలో, 2.65 లక్షల ఫారం 3సిఎ-3సిడి ,సుమారు 24.5 లక్షల ఫారం 3సిబి-3సిడి 21-22 ఆర్థిక సంవత్సరంలో దాఖలు అయ్యాయి. 15.02.2022 వరకు 2.71 లక్షలకు పైగా ఇతర ట్యాక్స్ ఆడిట్ రిపోర్టులు  దాఖలు అయ్యాయి.
15.02.2022 న , 34,842 ఫారం 3సిఎ-3సిడి , 3,36,842 ఫారం 3సిబి-3సిడి , 18,644 ఫారం 10బి , 11,852 ఫారం 29బి , 478 ఫారం 29సి , 10,542 ఫారం 3సిఈబి , ఫారం 10సిసిబి యొక్క 873 మరియు ఫారం 10బిబి  570 దాఖలు అయ్యాయి.
చివరి తేదీన అంటే 15.02.2022 పొడిగించిన గడువు తేదీన , ఈ చట్టబద్ధమైన ఫారాల్లో 14%, ,చివరి 5 రోజుల్లో 11.02.2022 నుంచి 15.02.2022 వరకు, ఈ చట్టబద్ధమైన ఫారాల్లో 30% దాఖలు అయ్యాయి.
ఇంకా, ఎవై 2021-22 కోసం దాఖలు చేసిన 6.26 . కోట్ల ఐటిఆర్ లలో 5.41 కోట్లకు పైగా ఆదాయపు పన్ను రిటర్న్ లు  ధృవీకరించబడ్డాయి. వెరిఫై చేసిన ఐటిఆర్ ల్లో, 4.50 కోట్లకు పైగా ఐటిఆర్ లను ప్రాసెస్ చేశారు. ఐ nka, ఎవై 2021-22 లో 1.58 కోట్ల రిఫండ్ లు జారీ చేశారు.
అంగీకారం తో మద్దతు ఇచ్చినందుకు పన్ను నిపుణులు పన్ను చెల్లింపుదారులందరికీ డిపార్ట్ మెంట్ కృతజ్ఞతలు తెలియచేసింది. సిఎ సమర్పించిన పన్ను ఆడిట్ నివేదికను ఇంకా ఆమోదించని పన్ను చెల్లింపుదారులు కూడా దాఖలు ప్రక్రియను పూర్తి చేయాలని కోరింది.
కార్మిక, ఉపాధికల్పన మంత్రిత్వ శాఖ
కరోనా మహమ్మారి విస్తరిస్తున్న ఈ విపత్కర పరిస్థితుల్లో ఉద్యోగుల భవిష్యనిధి నుండి తిరిగి చెల్లింపులు లేని మొత్తాన్ని ముందస్తుగా తమ ఖాతా నుండి ఉపసంహరించుకొనుటకు ఉద్యోగులను అనుమతించడానికి భవిష్యనిధి పథకంలో సరవణను ప్రకటించిన కేంద్ర కార్మిక శాఖ
ఈ సవరణను అమలుపరచవలసిందిగా తమ క్షేత్రస్థాయి కార్యాలయాలకు ఆదేశాలిచ్చిన ఉద్యోగుల భవిష్యనిధి కార్యాలయం
దేశంలో కొవిడ్-19 విస్తరిస్తున్న ఈ విపత్కర తరుణంలో ఉద్యోగుల భవిష్యనిధిలోని తమ ఖాతాల నుండి ముందస్తుగా తిరిగి చెల్లింపులు లేని మొత్తాన్ని ఉపసంహరించుకునేందుకు ఉద్యోగుల భవిష్యనిధి సభ్యులకు అనుమతిని ఇచ్చేందు కొరకు అవసరమైన సమరణను జిఎస్ఆర్ 225 ప్రకటన ద్వారా 1952 ఉద్యోగుల భవిష్యనిధి పథకానికి సరవణను చేపట్టింది కేంద్ర కార్మిక మంత్రిత్వ శాఖ. ఈ క్లిష్ట సమయంలో ఉద్యోగి యొక్క 3 నెలల మౌళిక జీతం మరియు కరువు భత్యానికి లేదా సభ్యుని ఖాతాలోని ఉన్న మొత్తం నగదులో 75%నికి మించకుండా నగదు మొత్తాన్ని ఉపసంహరించుకునేందుకు అనుమతినిస్తుంది ఈ ప్రకటన.
కొవిడ్-19 ప్రపంచవ్యాప్త వ్యాధిగా ప్రభుత్వం ప్రకటించిన నేపథ్యంలో ఉద్యోగుల భవిష్యనిధి పథకం 1952 ప్రకారం అర్హులైన దేశవ్యాప్తంగా వివిధ సంస్థల్లో మరియు ఫ్యాక్టరీల్లో పనిచేస్తున్న ఉద్యోగుల భవిష్యనిధిలో సభ్యత్వం ఉన్న ఉద్యోగులు వారి భవిష్యనిధి ఖాతా నుండి ఈ ముందస్తు తిరిగి చెల్లింపులు లేని నగదు ఉపసంహరణ లబ్దిని పొందడానికి అర్హులు. ఉద్యోగుల భవిష్యనిధి పథకం, 1952లో పేరా 68ఎల్ క్రింద ఒక ఉప-పేరాని చేర్చారు. ఈ పథకంలో సవరించిన ఉద్యోగుల భవిష్యనిధి పథకం,2020 28 మార్చి 2020 నుండి అమలులోనికి వస్తుంది.
ఈ విపత్కర పరిస్థితిని ఎదుర్కొనేందుకు ఉద్యోగుల భవిష్యనిధి సభ్యులు ఎవరైనా నగదు కొరకు దరఖాస్తు చేసుకున్నట్లైతే వారి దరఖాస్తులు త్వరితంగా పరిశీలించి ప్రక్రియను చేపట్టవలసిందిగా మంత్రిత్వ శాఖ ఉద్యోగుల భవిష్యనిధి కార్యాలయాలకు తగిన ఆదేశాలను ఇచ్చింది. ఉద్యోగుల భవిష్యనిధి కార్యాలయం తమ కార్యాలయాలకు ఇచ్చిన సమాచారం ప్రకారం ఉద్యోగుల భవిష్యనిధి సభ్యులు ఎవరైనా అనుమతించిన మేరకు నగదు ఉపసంరణ కొరకు దరఖాస్తు చేసుకున్నట్లైతే ఆయా కార్యాలయాల అధికారుల మరియు సిబ్బంది వారి దరఖాస్తులను తగిన విధంగా వేగవంతంగా పరిశీలించి ప్రక్రియను వేగవంతం చేసి ఈ కొవిడ్-19 ఎదుర్కొనే విషయంలో వారికి మరియు వారి కుటుంబానికి సహకరించవలసిందిగా పేర్కొంది.
(Visitor Counter : 159
బొగ్గు మంత్రిత్వ శాఖ
బొగ్గు, లిగ్నైట్ గనుల స్టార్ రేటింగ్ నమోదుల కోసం చివరి తేదీ పొడిగింపు
బొగ్గు, లిగ్నైట్ గనుల స్టార్ రేటింగ్ & స్వీయ-మూల్యాంకనం కోసం నమోదు చేసుకునే చివరి తేదీని ఈ నెల 15 నుంచి 25వ తేదీ వరకు కేంద్ర బొగ్గు మంత్రిత్వ శాఖ పొడిగించింది. స్టార్ రేటింగ్ కార్యక్రమంలో ఎక్కువ గనులు పాల్గొనేలా చూడడానికి, ఖచ్చితమైన స్వీయ-మూల్యాంకనాన్ని నిర్ధరించడానికి ఈ నిర్ణయం తీసుకుంది.
2022-23 ఆర్థిక సంవత్సరం కోసం, అన్ని బొగ్గు & లిగ్నైట్ గనులు స్టార్ రేటింగ్ కోసం నమోదు చేసుకునేందుకు ఈ ఏడాది 30వ తేదీన మంత్రిత్వ శాఖ ప్రకటన జారీ చేసింది. నమోదుల కోసం స్టార్ రేటింగ్ పోర్టల్ జూన్ 1వ తేదీ నుంచి అందుబాటులోకి వచ్చింది. దీనికి వస్తున్న స్పందన ప్రోత్సాహకరంగా ఉంది. ఈ నెల 14వ తేదీ నాటికి పోర్టల్లో 377 గనులు నమోదయ్యాయి. మరింత ఎక్కువ భాగస్వామ్యం కోసం తుది గడువును పొడిగించాలని బొగ్గు మంత్రిత్వ శాఖ నిర్ణయించింది.
బొగ్గు, లిగ్నైట్ గనుల్లో స్థిరమైన తవ్వకం పద్ధతులను ప్రోత్సహించడంలో, మొత్తం పనితీరును మెరుగుపరచడంలో స్టార్ రేటింగ్ వ్యవస్థ ప్రాముఖ్యతను బొగ్గు మంత్రిత్వ శాఖ స్పష్టం చేసింది. పర్యావరణ సుస్థిరత, భద్రత, సామాజిక బాధ్యత విషయాల్లో తమ నిబద్ధతను చాటి చెప్పేందుకు తేదీ పొడిగింపు అవకాశాన్ని సద్వినియోగం చేసుకునేలా అర్హత గల గనులను ఇది ప్రోత్సహిస్తుంది.
వాణిజ్యం, పరిశ్రమల మంత్రిత్వ శాఖ
పారిశుద్ధ్యం కోసం పరిశ్రమల ప్రోత్సాహం & అంతర్గత వాణిజ్య విభాగం  ప్రత్యేక ప్రచారం 2.0ని ప్రారంభించింది
కేంద్రం పరిశ్రమల ప్రోత్సాహం & అంతర్గత వాణిజ్య విభాగం  ప్రత్యేక ప్రచారం 2.0 కింద స్వచ్ఛతా కార్యక్రమం విజయవంతానికి పూర్తి ప్రయత్నాలు చేస్తోంది. ఇందుకోసం డిపార్ట్మెంట్ 95 ప్రచార స్థలాలను గుర్తించింది, వీటిలో ఉద్యోగ్ భవన్ వాణిజ్య భవన్లోని ప్రధాన డిపార్ట్మెంట్ ప్రాంగణాలు దేశవ్యాప్తంగా విస్తరించి ఉన్న డీపీఐఐటీ కింద 19 సంస్థలు ఉన్నాయి. డీఏఆర్పీజీ గుర్తించిన మొత్తం 11 పారామీటర్లను డిపార్ట్మెంట్ క్రమం తప్పకుండా పర్యవేక్షిస్తుంది. న్యూఢిల్లీలోని ఉద్యోగ్ భవన్లో ప్రత్యేక ప్రచారం కార్యకలాపాల మొత్తం సమన్వయం కోసం శాఖ నోడల్ అధికారి ఆధ్వర్యంలో సమన్వయ కమిటీని ఏర్పాటు చేసింది. సమన్వయాన్ని సులభతరం చేయడానికి, డిపార్ట్మెంట్ ప్రత్యేక పోర్టల్ను రూపొందించింది, ఇక్కడ సంస్థలు ప్రచారంలో సాధించిన పురోగతిని అప్లోడ్ చేస్తాయి. అదేవిధంగా ఉద్యోగ్ భవన్, వాణిజ్య భవన్లలో పరిశుభ్రత కార్యక్రమాలను పర్యవేక్షించేందుకు స్వచ్ఛతా కమిటీని ఏర్పాటు చేశారు.
సన్నాహక దశలో, శాఖ సుమారు 5.42 లక్షల భౌతిక ఫైళ్లను 46,616 ఫైళ్లను సమీక్ష కోసం గుర్తించారు. వీటిలో ఇప్పటికే 73,389 ఫిజికల్ ఫైల్స్ తొలగించబడ్డాయి. 1096 ఈ-ఫైళ్లు మూసివేయబడ్డాయి.
సెంట్రల్ పేపర్ పల్ప్ రీసెర్చ్ ఆర్గనైజేషన్, షహరాన్పూర్, సాల్ట్ కమీషనర్ ఆర్గనైజేషన్, జైపూర్ 
ప్రజా ఫిర్యాదులు, పార్లమెంటు హామీ, ఐఎంసీ సూచనలు, ఎంపీఎస్ నుండి సూచనలు మొదలైన వాటికి సంబంధించిన పెండింగ్లో ఉన్న సూచనలను కూడా డిపార్ట్మెంట్ గుర్తించింది ఈ సూచనలు కూడా రోజువారీ ప్రాతిపదికన పరిష్కరించేందుకు పర్యవేక్షించబడుతున్నాయి. నియమాలు/ప్రక్రియ సరళీకరణ ప్రాంతంలో, డిపార్ట్మెంట్ ప్రత్యేక ప్రచారం 1.0లో 134 నియమాలు/ప్రక్రియను సులభతరం చేసింది ఇప్పుడు ప్రచారం 2.0 కోసం 6 నియమాలు/ప్రక్రియలను గుర్తించింది. సీఐఎం ఎంఓఎస్ ద్వారా ప్రచారం పురోగతిని పర్యవేక్షించడం ప్రచారానికి ఊతం ఇస్తుంది. సెక్రటరీ, డీపీఐఐటీ కూడా ప్రతి వారం సీనియర్ అధికారుల సమావేశంలో దీనిని పర్యవేక్షిస్తారు. దేశవ్యాప్తంగా మొత్తం 75 ప్రచార స్థలాలను పరిశీలించి నివేదికలు సమర్పించేందుకు 49 మంది అధికారులను డిపార్ట్మెంట్ నియమించింది. డిపార్ట్మెంట్ దాని సంస్థలు ప్రచారం పురోగతిపై ట్వీట్లను పంపుతాయి.
ఆరోగ్య, కుటుంబ సంక్షేమ మంత్రిత్వ శాఖ
రొమ్ముకాన్సర్ మందులపై తాజా సమాచారం
ఎంపిక చేసిన 42 అనుసూచితం కాని కాన్సర్ నిరోధక మందులను ట్రేడ్ మార్జిన్ రేషనలైజేషన్  పద్ధతి కింద పైలెట్ ప్రాతిపదికన పరిమితుల విధింపు
ఫార్మాస్యూటికల్స్ , జాతీయ ఔషధీయ ధరల నిర్ణాయక ప్రాథికరణ సంస్థ  27 ఫిబ్రవరి, 2019వ తేదీన జారీ చేసిన ఎస్.ఒ. 1041  ద్వారా ఎంపిక చేసిన 42 అనుసూచితం కాని కాన్సర్ నిరోధక మందులను ట్రేడ్ మార్జిన్ రేషనలైజేషన్  పద్ధతి కింద పైలెట్ ప్రాతిపదికన పరిమితులను విధంచింది.ఇందులో రిబోసిక్లిబ్ను కూడా జోడించారు.
తన ఎపిఐలను/ భారీ మొత్తంలో మందులు  ఔషధాలను దేశీయంగా ఉత్పత్తి చేయడాన్ని ప్రోత్సహించడానికి భారత ప్రభుత్వం పలు చర్యలను తీసుకుంది. తద్వారా దేశీయ ఉత్పత్తిని పెంచడం దాని లక్ష్యం.
ఫార్మా పరిశ్రమలకు తోడ్పాటునిచ్చే ప్రధాన ఆచరణీయ చొరవలలో ఉత్పత్తితో లంకె ఉన్న చొరవ  పథకాన్ని ఔషధాలకు, భారీ మొత్తంలో మందుల తయారీకి, వ్యూహాత్మక చొరవలు భారీ ఔషధాల తయారీ, బల్క్ డ్రగ్స్ పార్క్స్ పథకానికి పిఎల్ఐ పథకం ప్రధానపాత్రను పోషిస్తుంది. ఫార్మాస్యూటికల్స్కు ఉత్పత్తితో లంకె ఉన్న చొరవ  పథకాన్ని ఆర్థిక సంవత్సరం 2020-21లో ప్రారంభించారు. ఇది ఎంపిక చేసిన 55 దరఖాస్తులకు కాన్సర్ నిరోధక మందులు  సహా మూడు వర్గాల కింద అర్హత కలిగిన ఉత్పత్తులను తయారీకి ఆరు సంవత్సరాల పాటు ఆర్థిక చొరవలను అందిస్తారు. ఒక పిఎల్ఐ దరఖాస్తుదారు అబెమాసిక్లిబ్ ఇంటర్మీడియట్ను, రిబోసిక్లిబ్ ఇంటర్మీడియట్ను యాక్టివ్ ఫార్మస్యూటికల్స్ ఇన్గ్రేడియంట్స్ / కీ స్టార్టింగ్ మెటీరియల్స్/ మందుల మాధ్యమిక అన్న ఉపవర్గం కింద ఉత్పత్తి చేస్తున్నారు.
ఇండియన్ కౌన్సిల్ ఆఫ్ మెడికల్ రీసెర్చ్ - జాతీయ కాన్సర్ రిజిస్ట్రీ కార్యక్రమం డాటా ప్రకారం, దేశంలో 2022వ సంవత్సరంలో అంచనా వేసిన రొమ్ము కాన్సర్ సంభవించిన సంఖ్య 216108. కేంద్ర ఔషధాల ప్రమాణాల నియంత్రణ సంస్థ  ప్రకారం, పాల్బొసిక్లిబ్ 10 జనవరి 2023 నుంచి పేటెంట్ను కోల్పోయింది.
రాష్ట్ర ప్రభుత్వాల సహకారంతో ప్రధాన మంత్రి భారతీయ జన ఔషధ పరియోజన  కింద నాణ్యమైన జెనెరిక్ మందులను సరసమైన ధరల్లో అందరికీ అందుబాటులో ఉంచారు. అందుబాటు ధరల్లో మందులు, చికిత్స కోసం, విశ్వసనీయమైన ఇంప్లాంట్ల కోసం కొన్ని ఆసుపత్రులు / సంస్థలలో  ఫార్మసీ మందుల షాపులను ఏర్పాటు చేశారు. కాన్సర్ మందులు గరిష్ట రిటైల్ ధరకన్నా గణనీయమైన తగ్గింపుతో అందుబాటులో ఉంచడం దీని లక్ష్యం.
కేంద్ర ఆరోగ్యం, కుటుంబ సంక్షేమ శాఖ సహాయ మంత్రి డాక్టర్ భారతీ ప్రవీణ్ పవార్ మంగళవారం రాజ్యసభకు ఇచ్చిన లిఖితపూర్వక జవాబులో పేర్కొన్నారు.
సాంస్కృతిక మంత్రిత్వ శాఖ
ప్రముఖ పురావస్తు శాస్త్రజ్ఞుడు ప్రొఫసర్ బి.బి.లాల్ శత జయంతి సంవత్సరం సందర్బంగా ఢిల్లీలో "ప్రొఫసర్ బి.బి.లాల్-ఇండియా రీడిస్కవర్డ్" ఈ-పుస్తకాన్ని ఆవిష్కరించిన కేంద్ర సాంస్కృతిక శాఖ మంత్రి
ప్రొఫెసర్ లాల్ భారతీయ పురావస్తు శాస్త్రం విలువైన రత్నం, అతను వలసరాజ్యాల కాలంలో ఖననం అయిన నాగరిక భారతదేశాన్ని పునరావిష్కరణ చేశారు - శ్రీ ప్రహ్లాద్ సింగ్ పటేల్
ప్రముఖ పురావస్తు శాస్త్రజ్ఞుడు ప్రొఫసర్ బి.బి.లాల్ శత జయంతి సంవత్సరం సందర్బంగా ఢిల్లీలో జరిగిన ఒక కార్యక్రమంలో "ప్రొఫసర్ బి.బి.లాల్-ఇండియా రీడిస్కవర్డ్" ఈ-పుస్తకాన్ని కేంద్ర సాంస్కృతిక శాఖ మంత్రి శ్రీ ప్రహ్లాద్ సింగ్ ఆవిష్కరించారు. సాంస్కృతిక శాఖ కార్యదర్శి శ్రీ ఆనంద్ కుమార్ కూడా ఈ సందర్బంగా పాల్గొన్నారు. ఈ పుస్తకాన్ని శతజయంతి కోసం ప్రత్యేకంగా సాంస్కృతిక శాఖ ప్రచురించింది. 1921 మే 2వ తేదీన ఉత్తరప్రదేశ్ ఝాన్సీ జిల్లా బైదొర లో జన్మించిన ప్రొఫెసర్ లాల్ పురావస్తు శాస్త్రంలో అనేక పరిశోధనలు చేసి ఎన్నో సేవలు అందించారు. ఈ ఉదయం కేంద్ర మంత్రి శ్రీ ప్రహ్లాద్ సింగ్ పటేల్ ఈ ఉదయం ప్రొఫసర్ బి.బి.లాల్ నివాసానికి వ్యక్తిగతంగా వెళ్లి ఆయనకు జన్మ దిన శుభాకాంక్షలు తెలిపారు.
ఈ సందర్భంగా శ్రీ పటేల్ మాట్లాడుతూ ప్రొఫెసర్ బి.బి.లాల్ ఇతిహాసానికి సజీవ సాక్ష్యం అని, ఆయనలాంటి గొప్ప వ్యక్తి ఉండడం భారతదేశం ఎంతో అదృష్టం చేసుకుందని అన్నారు.
ప్రొఫెసర్ బి. బి. లాల్ కి 2000 సంవత్సరంలో పద్మ భూషణ్ ప్రదానం చేశారు. 1968 నుండి 1972 వరకు ఆర్కియాలజికల్ సర్వే ఆఫ్ ఇండియా  డైరెక్టర్ జనరల్ గా పనిచేశారు. సిమ్లాలోని ఇండియన్ ఇన్స్టిట్యూట్ ఆఫ్ అడ్వాన్స్డ్ స్టడీస్ డైరెక్టర్ గా పనిచేశారు. ప్రొఫెసర్ లాల్ వివిధ యునెస్కో కమిటీలలో కూడా పనిచేశారు. 1975-76 నుండి ప్రొఫెసర్ లాల్ అయోధ్య, భరద్వాజ ఆశ్రమ, శ్రీంగవరపుర, నందిగ్రామ, చిత్రకూట వంటి రామాయణానికి సంబంధించిన పురావస్తు పరిశోధనలు చేశారు. ప్రొఫెసర్ లాల్ వివిధ జాతీయ మరియు అంతర్జాతీయ పత్రికలపై 20 పుస్తకాలు మరియు 150 కి పైగా పరిశోధనా వ్యాసాలను రచించారు.
గృహ నిర్మాణం మరియు పట్టణ వ్యవహారాల మంత్రిత్వ శాఖ
వచ్చేనెల 7వ తేదీ నుంచి మెట్రో రైళ్లకు అనుమతి
వచ్చేనెల 7వ తేదీ నుంచి మెట్రో రైళ్లు నడిపేందుకు కేంద్రం అనుమతించింది. ఇందుకు సంబంధించి ఇప్పటికే ప్రామాణిక కార్యాచరణ విధానాన్ని విడుదల చేసింది. దీనిపై వచ్చేనెల 1వ తేదీన, వీడియో కాన్ఫరెన్స్ ద్వారా అన్ని మెట్రో సంస్థలతో కేంద్ర గృహ, పట్టణ వ్యవహారాల మంత్రిత్వ శాఖ చర్చిస్తుంది.
ప్రస్తుత వాస్తవ పరిస్థితుల దృక్కోణంలో ప్రామాణిక కార్యచరణ విధానాన్ని పరిశీలించాలని అందరు ఎండీలకు సూచనలు అందాయి. అందరి సలహాలపై వీడియో కాన్ఫరెన్స్ సమావేశంలో చర్చించి, ప్రామాణిక కార్యాచరణను ఖరారు చేస్తారు.
ప్రధాన మంత్రి కార్యాలయం
ఉజ్వల సబ్సిడీ పై ఈ రోజు తీసుకున్న నిర్ణయం కుటుంబ బడ్జెట్లను చాలా సులభతరం చేస్తుంది: ప్రధానమంత్రి
పెట్రోల్, డీజిల్ ధరలలో గణనీయమైన తగ్గుదల వివిధ రంగాలపై సానుకూల ప్రభావం చూపుతుంది, మన పౌరులకు ఉపశమనం కలిగిస్తుంది: ప్రధానమంత్రి
ఉజ్వల సబ్సిడీతో పాటు, పెట్రోల్, డీజిల్ ధరల తగ్గుదల పై ఈ రోజు తీసుకున్న నిర్ణయాలు వివిధ రంగాలపై సానుకూల ప్రభావం చూపుతాయని, మన పౌరులకు 'ఈజ్ ఆఫ్ లివింగ్' తో పాటు ఉపశమనం కలిగిస్తాయని ప్రధానమంత్రి శ్రీ నరేంద్ర మోదీ పేర్కొన్నారు.
ఈ నిర్ణయాలకు సంబంధించి ఆర్థిక మంత్రి చేసిన ట్వీట్ లపై ప్రధానమంత్రి సామాజిక మాధ్యమం ద్వారా స్పందిస్తూ, "మాకు ఎల్లప్పుడూ ప్రజలే మొదటి ప్రాధాన్యత! ఈ రోజు తీసుకున్న నిర్ణయాలు, ముఖ్యంగా పెట్రోలు, డీజిల్ ధరల్లో గణనీయమైన తగ్గుదలకి సంబంధించిన నిర్ణయాలు వివిధ రంగాలపై సానుకూలంగా ప్రభావం చూపుతాయి, మన పౌరులకు మరింత ‘ఈజ్ ఆఫ్ లివింగ్’ ను అందించడంతో పాటు, ఉపశమనం కలిగిస్తాయి. ఉజ్జ్వల యోజన కోట్లాది మంది భారతీయులకు, ముఖ్యంగా మహిళలకు సహాయం చేసింది. ఉజ్వల సబ్సిడీ పై ఈ రోజు తీసుకున్న నిర్ణయం కుటుంబ బడ్జెట్లను చాలా సులభతరం చేస్తుంది." అని ట్వీట్ చేశారు.
(
ప్రధాన మంత్రి కార్యాలయం
బ్రిక్స్ 13వ శిఖర సమ్మేళనం
బిఆర్ఐసిఎస్  కు 2021వ సంవత్సరం లో భారతదేశం అధ్యక్ష స్థానం లో కొనసాగుతూ ఉన్న నేపథ్యం లో, 2021 సెప్టెంబర్ 9 న జరుగనున్న ‘బ్రిక్స్’ పదమూడో శిఖర సమ్మేళనాని కి ప్రధాన మంత్రి శ్రీ నరేంద్ర మోదీ వర్చువల్ మాధ్యమం ద్వారా అధ్యక్షత వహించనున్నారు. ఈ సమావేశం లో బ్రెజిల్ అధ్యక్షుడు మాన్య శ్రీ జాయిర్ బోల్ సొనారొ, రష్యా అధ్యక్షుడు మాన్య శ్రీ వ్లాదిమీర్ పుతిన్, చైనా అధ్యక్షుడు మాన్య శ్రీ శీ చిన్ పింగ్, దక్షిణ ఆఫ్రికా అధ్యక్షుడు మాన్య శ్రీ సాయిరిల్ రామాఫోసా లు పాలుపంచుకోనున్నారు. భారతదేశాని కి జాతీయ భద్రత సలహాదారు గా ఉన్న శ్రీ అజిత్ డోవాల్, న్యూ డెవలప్ మెంట్ బ్యాంక్ అధ్యక్షుడు శ్రీ మార్కోస్ ట్రాయజో, బ్రిక్స్ బిజినెస్ కౌన్సిల్ తాత్కాలిక అధ్యక్షుడు శ్రీ ఓంకార్ కంవర్, బ్రిక్స్ విమెన్స్ బిజినెస్ అలాయన్స్ తాత్కాలిక అధ్యక్షురాలు డాక్టర్ సంగీత రెడ్డి ఈ సందర్భం లో తమ తమ హోదాల లో ఏడాది పొడవున చేపట్టిన కార్యాల ఫలితాల ను గురించిన నివేదిక ను నేతల కు సమర్పిస్తారు.
ఈ శిఖర సమ్మేళనాని కి ‘BRICS@15: ఇంట్రా- ‘బ్రిక్స్’ కోఆపరేశన్ ఫార్ కంటీన్యూటీ, కన్సాలిడేశన్ ఎండ్ కన్ సెన్సస్’ అనే అంశం ఇతివృతం గా ఉంది. భారతదేశం తన అధ్యక్ష హోదా లో నాలుగు ప్రాధన్య రంగాల ముసాయిదా ను రూపొందించింది. ఆ నాలుగు రంగాల లో బహుళ స్థాయి ల ప్రణాళిక, ఉగ్రవాదాన్ని ఎదురించడం, ఎస్ డిజి స్ లక్ష్యాల ను సాధించడం కోసం డిజిటల్ ఎండ్ టెక్నలాజికల్ టూల్స్ ను వినియోగించడం లతో పాటు ప్రజల మధ్య రాకపోకల ను పెంచడం వంటివి భాగం గా ఉన్నాయి. ఈ రంగాల కు అదనం గా, నేత లు కోవిడ్ మహమ్మారి దుష్ప్రభావాలు, ఇతర వర్తమాన ప్రాంతీయ అంశాలు మరియు ప్రపంచ అంశాల పై వారి వారి అభిప్రాయాల ను కూడా పరస్పరం వ్యక్తం చేయనున్నారు.
ప్రధాన మంత్రి శ్రీ నరేంద్ర మోదీ ‘బ్రిక్స్’ సమ్మేళనానికి అధ్యక్షత వహించడం ఇది రెండో సారి. ఇంతకు ముందు 2016వ సంవత్సరం లో ఆయన గోవా శిఖర సమ్మేళనాని కి అధ్యక్షత వహించారు. ఈ సంవత్సరం లో ‘బ్రిక్స్’ కు భారతదేశం అధ్యక్ష స్థానం లో ఉండడం, ఈ ఏడాది లో ‘బ్రిక్స్’ తాలూకు పదిహేనో స్థాపన వార్షిక ఉత్సవాన్ని జరుపుకొంటూ ఉండడం యాదృచ్చికం అని చెప్పాలి. ఇదే అంశం ఈ శిఖర సమ్మేళనాని కి ఎంపిక చేసిన ఇతివృత్తం లో కూడా ప్రతిఫలిస్తున్నది.
ప్రధాన మంత్రి కార్యాలయం
భారత రత్న ఎంజిఆర్ కు ఆయన జయంతి సందర్భంగా నివాళులర్పించిన ప్రధానమంత్రి
ప్రధానమంత్రి శ్రీ నరేంద్ర మోదీ, భారత రత్న ఎం.జి.ఆర్ జయంతి సందర్భంగా ఆయనకు నివాళులర్పించారు. ఈ సందర్భంగా ఆయన ట్విట్టర్ద్వారా ఒక సందేశం ఇస్తూ, భారత రత్న ఎంజిఆర్ ఎంతోమంది హృదయాలలో జీవిస్తున్నారని, అది రాజకీయ రంగమైనా, లేక సినిమా ప్రపంచమైనా ఆయన ఎంతో గౌరవం పొందిన వ్యక్తి .ఆయన ముఖ్యమంత్రిగా ఉన్న కాలంలో ఆయన పేదరిక నిర్మూలనకు, మహిళా సాధికారతకు ఎంతో కృషి చేశారు. ఎం.జి.ఆర్ జయంతి సందర్భంగా ఆయనకు నివాళి అని ప్రధానమంత్రి పేర్కొన్నారు.